TOP ส่งมอบชุดคลุมป้องกันการติดเชื้อ มูลค่า 5.1 ลบ.
TOP ส่งมอบชุดคลุมป้องกันการติดเชื้อ มูลค่า 5.1 ลบ. แก่โรงพยาบาลในพื้นที่จังหวัดชลบุรี ณ ศูนย์สุขภาพและการเรียนรู้กลุ่มไทยออยล์เพื่อชุมชน อำเภอศรีราชา จังหวัดชลบุรี
30 เม.ย. 2563

นายวิรัตน์ เอื้อนฤมิต ประธานเจ้าหน้าที่บริหาร และกรรมการผู้จัดการใหญ่ บริษัท ไทยออยล์ จำกัด (มหาชน) หรือ TOP พร้อมคณะผู้บริหาร ร่วมส่งมอบชุดคลุมป้องกันการติดเชื้อ เพิ่มความปลอดภัยแก่บุคลากรทางการแพทย์ขณะให้การรักษาแก่โรงพยาบาลในพื้นที่ จังหวัดชลบุรี ประกอบด้วย โรงพยาบาลชลบุรี โรงพยาบาลบางละมุง โรงพยาบาลแหลมฉบัง โรงพยาบาลพนัสนิคม และโรงพยาบาลบ้านบึง จำนวน 10,000 ชุด มูลค่า 5,100,000 บาท โดยมี นายแพทย์อภิรัต กตัญญุตานนท์ นายแพทย์สาธารณสุขจังหวัดชลบุรี และผู้อำนวยการโรงพยาบาลในจังหวัดชลบุรี เป็นตัวแทนในการรับมอบ ณ ศูนย์สุขภาพและการเรียนรู้กลุ่มไทยออยล์เพื่อชุมชน อำเภอศรีราชา จังหวัดชลบุรี